safouaneb/arywiki huggingface dataset:
إيزابيل دو شاريير

ايزابيل دو شاريير (مزيودة ف 20 اكتوبر 1740، توفات ف 27 دجنبر 1805) لمعروفة ف هولاندا ب بيل ڤان زويْلن، كانت كاتبة هولاندية سويسرية ديال لفترة د الضواو، لي دوّزات النص التاني د حياتها ف كولومبيي، نوشاطيل، سويسرا. دو شاريير معروفة دابا ب لبريات و الروايات ديالها، و عندها تا كتيّبات، مؤلفات د لمزّيكة و مسراحيات. كان عندها هتيمام كبير ب لمجتمع و السياسة ف زمانها، و لاعمال ديالها ف جوايه التورة لفرانساوية تارت هتيمام مابيهش. صغرها. تولدات ايزابيل ف قصر زويلن حدا مدينة ؤتريخت، ف فاميلة اريسطوقراطية، و كانت لكبيرة ف 7 د لخوت و لخواتات. ف 1750، واليديها سيفطوها ل جونيڤ، و سافرات ف فرانسا و سويسرا معا لمربية ديالها لفرانساوية جان لويز بريڤوصط، لي قرّاتها مابين 1746 و 1753. حيت بقات كاتهضر غير لفرانساوية ل مدة عام، ملي رجعات ل هولاندا، كان خاصها تعاود تتعلم ل لهولاندية. وخا داكشي بقات لفرانساوية اللوغة لمفضلة عندها، و هادشي كيفسر علاش تشهرات كتر برا بلادها. خدات ايزابيل تعليم ب مقدار كبر من لبنات ف زمانها، و واليديها كانو منفاتحين و خلاوها تقرا لماط و لفيزيك و اللوغات بحال اللاتينية، الطاليانية، لالمانية و النݣليزية. ب بزاف د الشهادات، كانت ايزابيل تلميدة قرّاية. فاش كان ف عمرها 14 عام، بدات كاتبغي واحد لكونط پولوني سميتو پيتر دونهوف. هاد اللخر ماكانش مسوّق ليها، داكشي علاش جاها احباط، و غادرات ؤتريخت ل مدة 18 شهر. و هي كاتكبر، تعرّفات على ناس خرين، ولاكين ماصدقاتش لعلاقة معاهوم. ايزابيل كانت كاتشوف الجواج طريق باش تاخد لحرية، ولاكين ف نفس لوقت كانت باغية تتجوج على حب. لكبر. ف 1771، تجوجات ب شارل امانويل دو شاريير دو پينطاز، لي كان ؤستاد ديال خوها روني. لكوپل ستاقرو ف كولومبيي، ف نوشاطيل، لي كان حاكمها فريدريك لعضيم. لمنطقة كانت كاتمتع ب حرية لعقيدة، و هادشي خلا عدد ديال الناس لمطاهدين سياسياً و فكرياً يهاجرو ليها، منهوم جان جاك روسو، لي ايزابيل ولات معجبة ب لافكار ديالو. ايزابيل دو شاريير ولات مرفّحة بعدما ورتات تروة من واليديها، لي منها 40% د لاسهم ديال شركات بحال شركة لهند لغربية لهولاندية، شركة لهند الشرقية لهولاندية، الشركة لبريطانية د لهند الشرقية و شركة لبحر د الجنوب، لي كانو كيجيبو بزاف د لفلوس ب تخدام لعبيد ف لمزارع. كاين ريّ لي كيݣول بلي ايزابيل ماكاتنش عندها نضرة نتيقادية ضد لعبودية، على حساب بريات ديالها و روايتها "تلاتة د لعيالات" "Trois Femmes" (1795). ف بريات خرين من 1798، هضرات على "لبشاعة" "horreurs" ديال لعبودية ف لمستعمرات، و ف ضرف 5 سنين مورما خدات لورت كانت باعت 70% ديال لاملاك ديالها ف دوك الشركات.
شوونين

شوونين ( ب الجاپونية 少年) هو مؤشير ديموغرافي ديال لمانݣا و لانيمي كايستهدف جمهور د لولاد الدكور، مابين لعمر د 8 و 18 كا متوسط. لمانݣا د الشوونين ف اغلب لخطرات كاتعتابر لموقابيل د لمانݣا د الشوجو د لبنات لي عمرهم بين 8 و 18. وخا هاكداك، هاد لمؤشيرات د لمانݣا ب جوج بيهوم يقدرو يتمتعو بيهوم لقوراء من ݣاع لعمار و الجناس. التعريف و لخصايل. مانݣا د الشوونين ب شكل عام كاتميل لجيهة النواع لفنية د لاكشن و لمغامرة. ف لغالب كاتضم عناصير من لعنف، ب درجات مختالفة على حساب لمانݣا، و تقدر تكون دموية و يكونو فيها طيمات د لبالغين. بزاف د لمانݣات د الشونين كايصورو فرقة د لمطايفة، متعاونين معا بعضياتهوم على ود هدف مشتارك. لفوكاهة حتى هي من لخصايل الشايعة ف الشوونين، بحال ف لحضور د شخصية نتوة جدابة، هاد النوع بعض لمرات كايتسمى بيشوجو 美少女. واحد لميتال شايع و واضح على الشوونين هو لمانݣا و لانيمي د ل"مطايفة"، فين جوج د للمحاربين لقويين كايطايفو معا بعضياتهوم، ب واسطة بزاف د الشكال د فنون لحرب و لقوى لخارقة. ايكزومپلات بحال، دراݣون بول، شعلة د ريكا و رورووني كينشين. الروبووات لعملاقة (معروفة ب سمية "ميكا") حتى هي شكل شايع من الشكال د لمانݣا و لانيمي د الشوونين. لي بدا ب مازينݣر زيد و تطوور ل ݣانضام و ماكروس و زيد و زيد. لي هوما روبواات عملاقة كايسوݣها بنادم. وخا لمانݣا و لانيمي د الشوونين تزادو ترقاو ف هاد لعوام كاملة، الشوونين مازال متمحور ب شكل كبير على لحل د الصيراعات ب لكومبا، غير هو هادشي ماشي لحاجة لوحيدة لي نقدرو نقولوها. كاين بزاف د لمانݣات و لانيميات د لكوميديا الرومانسية لي معروفة بسمية ("هاريم" جات من كلمة "حريم" ب لفوصحى) فيها كاستينݣ كبير من لكاركطيرات النتوات لي ملهوفين على لهتيمام د لپروطاݣونيست الدكر، لي كايكون ف لعادة شخص متردد و ماتايقش ف راسو، بحال ف طينشي مويو! ، لوف هينا و تو لاڤ روو. ايكزومپلات خرين على لمانݣات د اللامطايفة هي لمانݣات د الرياضة بحال صلام دانك و يوواموشي پيضال و امير التينيس. من غير لعنف و لكومبا، واحد لخصلة د بزاف د لمانݣات و لانيميات د الشوونين هي السرعة ف نقيل لحدات فين لاكشن و لادرينالين كايكون عليهوم التركيز كتر من لحبكة. لفرق بين مانݣا د الشوونين و مانݣا د الشوجو. ب النيسبة ل الستيل، لمانݣا د الشوونين ف لقصة ديالها على لعموموم ݣاعما كاتكون "ملونة" و "مزوهرة" كيف لمانݣا د الشوجو كا معدل، وخا الستيل د الرسيم لي كايتستعمل كايعتامد كليا على لمانݣاكا. من لموهيم تعرف بلي حتى خصلة من هاد لخصايل شرط ديال مانݣا د الشوونين، و ف لغالب الطريقة لوحيدة باش تيقن من لمانݣا واش شوونين ولا لا، هي تعرف اينا مجلة تنشرات فيها لمانݣا. لمجلات د الشوونين ب لمانݣا ديالهوم. شووݣاكوكان. شوونين سانداي لسبوعية شوونين سانداي سوپيريور الشهرية كوضانشا. شوونين ماݣازين لسبوعية شوونين ماݣازين الشهرية شووييشا. شوونين جامپ السبوعية جامپ اس الشهرية اكيطا شوطين. شوونين تشامپيون لسبوعية
عبد الصادق بن عيسى

عبد الصادق بن عيسى (مزيود ف 1961 ف الدارلبيضا، توفى ف 26 ماي 2024 ف طانجا) كاتب و اعلامي مغريبي، لي كان رئيس ميدي 1 راديو. كان معروف ب لاسلوب لخاص ديالو ف لمعاودة د لقيصاص لبوليسية ف الراديو د لمغريب. لكاريير. بدا بن عيسى خدمتو ف راديو ميدي 1 ف 1981 على عمر د 20 عام. تعلّم تماك الساس ديال لخدمة لاداعية، و تّقتارح عليه برنامج "ملفات بوليسية" لي كان معتامد على مدكرات عبد اللطيف بوحموش، و كان كيتضمّن قضيّات كان شهدها ؤلا تعاطى ليها. تميّز بن عيسى ب اسلوب واعر ديال لمعاودة د لقيصاص، لي فيه بزاف د التشويق و خلاه يولي من اشهر لاصوات د الراديو ف لمغريب.
تاكسابت

تاكسّابت هو فرع ديال الفلاحة متخصص ف تربية البهايم على ودّ اللحم، الحليب، البيض، ؤلا الجلود ديالها ؤ حتى حوايج خرين اللي يقدو يتستاغلّو فيها. كايدخل فيها ݣاع الشغل اليومي اللي عندو علاقة بالتهلّو ف البهايم بحال السريح، التعلاف، تكثار العدد، التولاد، التطباب، التجواج بالتعازيلة ؤ التربية ديال وليدات البهايم باش يكبرو. تاكسّابت عندها تاريخ طويل كايبدا مع الثورة النيوليتية فاش يالله بداو البشر كايشدّو لارض ف بلاصة وحدة ؤ بداو كايربّيو البهايم هادي شي 9. 000 عام قبل الميلاد بحال هاكداك ل دابا، الشي اللي كايخليها تكون سابقة الفلاحة ديال اول محاصل من طرف الحضارات القدام بحال المصريين القدام اللي كانو كايربّيو البݣر، الغنم، الماعز، ؤ الحلالف ف الفيرمات.
بييسطارز

بييسطارز (مستيليا BEASTARS) هي سيرية د لمانݣا جاپونية كتباتها و رسماتها پارو ايطاݣاكي. لمانݣا تسلسلات ف مجلة د فيئة الشوونين، شوونين تشامپيون لسبوعية ديال دار النشر اكيطا شوطين من شتنبر 2016 حتى ل اكتوبر 2020، الشاپيطرات دياولها تجمعو ف 22 موجلاد طانكوبون. لقصة كاتاخد بلاصة ف عالم معاصر ديال حيوانات متحضرة اخلاقيا و واخدة شكل انطروپومورفي، معا ختيلاف تقافي بين اللواحم و لعواشب، فين لماكلة د اللحوم ( لي ديما كاتجي من عند حيوانات انطروپومورفية اخرى) محرمة قطعيا. اضابطاسيو د سيرية د انيمي تلفازي من اينتاج ستوديو اورانج تطلقات ف لفقرة د لانيمي +اولترا د قناة فوجي تي ڤي من اكتوبر حتى ل دجنبر 2019. جوزء تاني تطلق من يناير ل مارس 2021. جوزء تالت و لي غايكون اللخر غايبدا ف 2024. هاد لانيمي مليصونصي من نيتفيلكس. ف اكتوبر 2021، لمانݣا جنات كتر من 7. 5 مليون نسخة و هي كاتسلسل. بييسطارز ربح بزاف تاع لجوايز ف 2018، منها جايزة مانݣا طايشوه ل11، اول مانݣا د دار النشر اكيطا شوطين لي غاتاخد هاد لجايزة، جايزة فيئة الصناع الجداد ف جوايز اوصامو طيزوكا التقافية ال22، و جايزة لكودانشا للمانݣا ال42 ف فيئة الشوونين. لحبكة. ليݣوشي من ديما عايش كا منبود جتيماعيا ف اكاديمية شيريطون، ديب وحداني وسط عالم فيه حيوانات انطروپومورفية لي ختارو باش يخبيو نيابهوم لماضية و جهدهوم لقتال، وخا كايحاول يكون مهدب، طبيعتو لحقيقية خلاتو يبان كا خطر ف عينين ݣرانو. مؤخرا، واحد من اكبر الطابووات د هاد لموجتاماع زعزع النيضام لبيئي لحساس د اكاديمية شيريطون، طيم، واحد لالپاكا، تفتارس من شي پريضاطور مامعروفش، لي يقدر يكون مخبي ف لكومپيس د لاكاديمي، كايتسنى فين يضرب مرة اخرى. و يلا التوتور لي غادي و كايزيد بين لمفتريسات و لفرائيس ما خلاش لومور صعيبة بما فيه لكفاية، واحد لايل حمر طاموح بزاف و غني سميتو لويس خربق التاطلوعات د ليݣوشي، حيت بغا يطلعو لرتبة بييسطارز، لي هي حيوان مبجل كايلعب دور لمنارة د لعالم ف الطريق للقدام. ف لوقيتة لي ليݣوشي ولى خدام عند لويس حياتو تقلبات كليا، منين لقنية لغامضة هارو كاتبان ف التصويرة. ف اللول، كانت على بونت و تكون لڤيكتيم د الرغبات اللاحمة لمكبوتة د ليݣوشي، و لكين لحب ديالو ليها بدا يتزاد حتى ولا معقد و صعيب على التمياك، هادشي لي خلا الديب كايسول راسو وش مومكين ل لاحم بحالو يبغي عاشبة. واحد لحاجة ماكدة عند ليݣوشي، لعلاقة د هارو و لوويس مازمة، و لحياة ف شيريطون عمرها مغاتكون باقا كيفما هي. الشخصيات. اكاديمية شيريطون. التلامد د اكاديمية شيريطون لموضافين د اكاديمية شيريطون انطاݣونيست. شيشيݣومي الشيشيݣومي هي عصابة اجرامية د السبوعة ضوكوݣومي الضوكوݣومي هي عصابة من التنانين لكوموضو ايناريݣومي اناريݣومي عصابة د النتاوي د التعلب لحمر ماضاراݣومي عصابة د النمور و الجاݣوار
مضايغي

لمضايغي (ب لفصحة: "لمجترّ") هوّ بهيمة لي كاتجرّ يعني لي كاتصرط لحشيش (و لعلف) لّي كاتاكلو بلا ما تمدغو. منبعد، كاتجرّ لماكلة من لكرشة لي ف فمها باش تمعسها. منبعد، كاتبلعها مرّة تّانية. نويطات.
ليوبليانا

ليوبليانا (بالصلوڤينية: Ljubljana) هي لعاصيما د صلوڤينيا و اكبر مدينة فيها. جات ف لوسط د لبلاد، و هي لعاصيما ديالها ملّي ستاقلات من يوݣوسلاڤيا ف 1991. تيسكنو فيها تقريبا 300. 000 واحد. ليوبليانا عندها تاريخ قديم، و فيها قصر هضرو عليه لمؤرخين من لقرن 12. اقدم رويضة د لخشب ف لعالم تكتاشفات ف النواحي د ليوبليانا ف عام 2002، و تيتقدّر لعمر ديالها بكتر من 5200 عام.
البلايك ديال الماطريكول فالمغريب

البلايك ديال الماطريكول ديال الطوموبيلات ف المغريب هوما بلايك كايكونو ف اللور ؤ القدام ديال الطوموبيلة ؤ اللي كايكون فيهم واحد الشرتلة ديال الارقام اللي كاتمكن من التعريف ديال الطوموبيلة ؤ مولاها. السيسطيم ديال البلايك اللي كاين دابا بدات الخدمة بيه ف 2000. السيسطيم ديال الماطريكول اللي كاين دابا. السيسطيم ديال بلايك الماطريكول اللي كاين دابا ف المغريب كايحتارم واحد النورم جديدة اللي بدات بيها الخدمة ف عام 2000. هاد الكونفيݣورة الجديدة اللي كاتبدا من ليسر لليمن و كاتتكوّن من واحد الشرتلة ديال خمسة النماري ف ليسر ما بينات 00، 001 ؤ 99، 999 ؤ اللي كاتوافق النمرة ديال التقياد ديال الطوموبيل. تابعاها حرف ديال الهجا عربي (ا، ب، ج، د، ه، و… ) اللي جا وسط البلاكة محصور ما بينات جوج بودرات كوحل تابعاه نمرة ع ليمن ديال العمالة ؤلا الاقليم اللي تسجلات فيه الطوموبيلة الطوموبيلات الجداد. الطوموبيلات اللي يالاه مشريين جداد ف المغريب كايركّبو ليهم واحد البلاكة موقّتة فيها 6 النماري على ليسر ؤ كلمة "WW" على ليمن بالبيض بالكحل على خلفبة بيضة. البوليس، الجادارميّا، العسكر، المرود، ؤ البومبّيا. المراكب ديال البوليس كايركّبو ليهم بلاكة مكونة من نماري ف ليسر مكتوبين بالبيض فوق الكحل ؤ حرف الشين على ليمن مكتوب ب لحمر فوق لبيض. المراكب ديال الجادارميّا كايركّبو ليهم بلاكة مكونة من نماري ف لوسط مكتوبين ب لبيض فوق لكحل ؤ كلمة «الدرك» على ليمن مكتوبة ب لحمر فوق الرمادي ؤ السامبول ديال الجادارميّا ع ليسر. المراكب ديال العسكر كايركّبو ليهم بلاكة مكونة من كلمة «ق م م» ف الوسط تابعاها على ليسر شرطة تابعاها شرتلة تاع النماري كاملين بيهم مكتوبين بالبيض على لكحل ؤ على ليمن ݣاع ديال البلاكة كانية الراية ديال المغريب ؤ السامبول ديال العسكر ف ليسر ݣاع تاع البلاكة. المراكب ديال المرود كايركّبو ليهم بلاكة فيها على ليمن حروف «ق س» مكتوبين بالحمر فوق من لبيض ؤ على ليسر شرتلة تاع النماري مكتوبين ب لبيض فوق الكحل. المراكب تاع البومبيّا ؤ لابيلانص (الوقاية المدنية) كايركّبو ليهم بلاكة بيضة مكتوب على ليمن ديالها «و م» ب لحمر ؤ على ليسر ديالها شرتلة تاع النماري ب لكحل. طوموبيلات الدولة. طوموبيلات الدولة ف المغريب كايركّبو ليهم بلايك فيهم ع ليمن كلمة «المغرب» مكتوبة ب لحمر على لبيض ؤ ع ليسر شرتلة تاع النماري مكتوبين ب لبيض على لكحل. الطوموبيلات ديال الجماعات ف المغريب كايكونو عندهم بلايك كوحل مكتوب عليهم بالبيض شرتلة تاع النماري تابعهم حرف «ج» ؤلا "J". الطوموبيلات ديال المسؤولين الكبار. الطوموبيلات د الدولة اللي كايركبو فيهم الوزارا كايوكونو بحال البلايك العاديين غا هوما فيهم "99" ع ليمن. الطوموبيلات د الدولة اللي كايركبو فيهم الولات كايوكونو بحال البلايك العاديين غا هوما فيهم "96" ع ليمن. الطوموبيلات د الدولة اللي كايركبو فيهم لعمال ؤ رؤاسا د لمجالس لاقليمية كايكونو عندهم بلايك كوحل مكتوب عليهم ب لبيض "W" متبوعة بشرتلة تاع النماري. الطوموبلات الدپلوماسيين. الطوبيلات اللي كايركبو فيهم الهيئات الديپلوماسية ف المغريب كاتكون عندهم بلاكا ب الشيبي مكتوب عليها بالكحل شرتلة تاع النماري ف الوسط ؤ عبارة «هـ د المغرب» ع ليمن ؤ عبارة «C D MAROC» ع ليسر.
كونان ولد لمستقبل

كونان ولد لمستقبل ولا عدنان و لينا ( ب الجاپونية 未来少年コナン، ميراي شوونين كونان) هي سيرية د لانيمي تلفازي جاپونية د التعاويد لعيلمي د مور لقيامة، محركة من ستوديو نيپون انيمايشون و من اخراج هاياو مييازاكي. هي اضاپطاسيو د الريواية د 1970، لمد الهايل، د لكاتيب لميريكاني د التعاويد لعيلمي الكزاندر كيي. السيرية د 26 حلقة، تبتّات ف قناة ان اتش كاي جينيرال بين ابريل و اكتوبر 1978. جوج د لافلام د لانيمي من هاد السيرية تطلقو ف 1979 و 1984. سپينؤووف د السيرية، معنونة كونان ولد لمستقبل II: مغامرات طايݣا، فيها 24 حلقة تبتّات ف قناة تي بي اس من اكتوبر 1999 حتى ل ابريل 2000. لحبكة. مبازية على لمد لهايل د الكزاندر كيي، لقصة محطوطة ف مستقبل مور-نووي. لرض تقريبا كلها ولات منقوعة ف لما. انداستريا، ݣزيرة متفوقة طيكنولوجيا، هي لعاصيمة د هاد لعالم الجديد. كونان (عدنان) هو لولد لوحيد لي نجا ف لمحاولة د لهروب د شي رباعة د رواض لفاضاء من كوكب لرض ف لوقيتة لي لقنابل طايحة. غادي يتلاقى معا واحد لبنت سميتها لانا (لينا)، و منين غادي تولي مخطوفة من لجنود د انداستريا، كونان غايمشي يحاول يعتقها.
ف (مانݣا)

ف ؤلا اف (لعنوان لاصلي F) هي سيرية د لمانݣا جاپونية على الراسينݣ د الطوموبيلات كتبها و رسمها نوبورو روكوضا. لمانݣا تسلسلات ف لمجلة د فيئة السينين، بيݣ كوميك سپيريتس د شوݣاكوكان من 1986 ل 1992، الشاپيطرات دياولها تجمعو ف 28 طانكووبون. لقصة كاتتبع ݣونما اكاݣي، دري من لعروبية لي حقق حلامو ف التسابيق ف طوموبيلا د لفورميلا وان. السيرية تبعاتها اف ريجينيريشون (2002-2006)، اف فاينال (2009-2011)، و اف فاينال كومپليت (من 2020 ل دابا). سيرية د انيمي تلفازي د 31 حلقة تاضاپطات، من تحريك ستوديو ديين، تبتّات ف قناة فوجي تي ڤي من مارس حتى ل دجنبر 1988. ف عام 1991، اف ربحات جايزة الشوݣاكوكان ل لمانݣا ال36 ف لفيئة لعامة. لحبكة. ݣونما اكاݣي هو واحد لموراهيق، طايش و متهور لي قرر يمشي من لعروبية ل مدينة كبيرة باش يرد حلامو حقيقة ف التسابيق ف طوموبيلا د لفورميلا وان. لقصة كاتصور كيفاش مشى هاد لفلاح لبسيط من لعروبية ل لمدينة على ود حلامو.
أسطانا

اسطانا (بالروسية و لكازاكية: Астана) هي لعاصيما د كازاخستان و تاني اكبر مدينة فيها مورا الماتي. جات ف الشمال الشرقي د لبلاد، على لواد د ايشيم. هي لعاصيما د لبلاد من 1997. قبل من داكشي كانت الماتي، اللي هي اكبر مدينة ف كازاخستان، هي لعاصيما. التاريخ د السمية. اول سمية ديال هاد لمدينة كانت هي اكمولا، و هادشي ملّي تبنات ف 1810 و كانت قاعدة عسكرية د لجيش الروسي. من مورا ما ولات تابعا للاتحاد السوڤياتي خدات السمية د تسيلينوڭراد (من 1961 ل 1991)، و عاود رجّعات السمية د اكمولا ملّي ستاقلات كازاخستان ف 1991. ف 1997، تختارت باش تكون عاصيما جديدة د لبلاد، و بدّلات ليها الدولة السمية لاسطانا، اللي تاتعني بلكازاكية "لعاصيما". ف 2019، من مورا ما سالا الرئيس نور سلطان نازارباييڤ لوقت د لحكيم ديالو، بدّلات الدولة السمية د لمدينة ل"نور سلطان"، باش تكرّمو. ولكن ف 2022، و من مورا بزاف د لمضاهرات و لمشاكل السياسية اللي وقعو ف لبلاد، عاود رجعات السمية ديال اسطانا باش تبيّن الدولة باللي قطعات مع لوقيتة ديال نازارباييڤ.
زاݣريب

زاݣريب (بلكرواتية: Zagreb) هي لعاصيما د كرواتيا و اكبر مدينة فيها. جات ف الشمال د لبلاد، على لواد د ساڤا، حدا لحدود مع صلوڤينيا. هي لعاصيما د لبلاد من 1991، لعام اللي خرجات فيها كرواتيا من يوݣوسلاڤيا. زاݣريب عندها تاريخ قديم، كيرجع للوقت ديال الرومان، و فيها بزاف د لباطيمات تبناو ف لقرن 11 و 12 باقين تال دابا. تيسكنو فيها تقريبا 700. 000 واحد، و فيها اكبر مطار ف كرواتيا. زاݣريب فيها اقصر طيليفريك ف لعالم، الطول ديالو غي 60 ميطرو صافي.
عبدلعالي عبدلمولى

عبدلعالي عبدلمولى (مزيود ف 15 ماي 1948، توفى ف 9 فبراير 2024) كان بيزنيسمان و سياسي مغريبي. كان داخل ف حيزب لعدالة ؤ تنمية. عبدلمولى كان مؤسس و مدير ديال شركة كوماريت. ف 2011، تّنتاخب عضو ف مجلس النواب ف دايرة د سيدي قاسم.
پريشتينا

پريشتينا (بلالبانية: Prishtinë، بالصربية: Приштина، ولاّ: Priština) هي لعاصيما د كوصوڤو و اكبر مدينة فيها. جات ف الشمال الشرقي د لبلاد، حدا الجبال د ڭولياك. تيسكنو فيها شويا كتر من 160. 000 واحد، و هو الشي اللي تيخليها تكون تاني اكبر مدينة ف لعالم تاتّهضر فيها لالبانية، مورا تيرانا، لعاصيما د البانيا. لبلاصة اللي فيها پريستينا عندها تاريخ طويل و حكموها بزاف د لبلدان منها لامبراطورية الرومانية و لعتمانيين و لمملكة د صربيا و يوݣوسلاڤيا. ف 2008، و من مورا حرب طويلة بقات 18 لعام، علنات كوصوڤو لاستقلال ديالها من صربيا، و لعاصيما ديالها من ديك الساعة هي پريشتينا. پريشتينا فيها مطار دولي، اللي هو اكبر واحد ف لبلاد، و معروفا باللي لباطيمات ديالها مرونين و ما فيهمش شي تنسيق مقاد، و هو اللي خلا بزاف د الناس يقولو عليها باللي هي من اخيب لعواصم ف ؤروپا.
وان پيس (فيلم)

وان پيس (كايعيطو ل لفيلم عاوتاني ب سمية وان پيس: لفيلم) هو فيلم انيمي جاپوني طلقو ستوديو طوويي انيميشون ف عام ل 2000. هو اول فيلم تبازا على السيرية د لمانݣا د وان پيس، هاد لفيلم بوحدو ف السيرية لي خدّم لانيماسيو د سيلولويْد. تطلق لفيلم ف 4 مارس 2000، لحدات د لفيلم كاتاخد بلاصة ف وقيتة السيزو اللولى د وان پيس ف لاركات اللولى د لقصة، "ايست بلوو صاݣا". لحبكة. كان واحد لمرة واحد لقرصان معروف ب سمية لقرصان الدهبي لعضيم وونان، لي ملك تلت د الدهب لي ف لعالم. دازو شي عوام، لوجود د لقرصان تلاشى، و اسطورة بانت كاتقول بلي لپيراط غبر هو و دهبو ف شي ݣزيرة نائية، ݣزيرة لي لقراصنة باقيين كايقلبو عليها، وسط سفينة ميري لغادية، لوفي و كليكتو، جاهوم الجوع و ولاو طايشين، و سرقو ليهوم لكنز. ف محاولة باش يرجعو لكنز، هدمو لباطو د لهروب، و هوما مݣيديهوم دري صغير سميتو طابييو، لي مقبوط من لقراصنة د ال دراݣو. لحب د ال دراݣو ل الدهب خلاه يقلب على ݣزيرة وونان، و ب فضل خاريطة د لكنز د وونان، لقى الدهب. ف هاد ساعات، الطاقم د لوفي تفرقو، و وخا ب سباب ضوروفهوم لخاصة، خاصهوم يلقاو طريقة باش يوقفو ال دراݣو من مليك الدهب د وونان.
ليستة د لمجلات د لمانڭا الجاپونية على حساب التوزيع

هاد الصفحة فيها ليستة ديال لمجلات د لمانڭا الجاپونية على حساب التوزيع، مابين 1 ابريل و 30 يونيو 2023. هاد لاحصائيات جمعاتهوم الجمعية الجاپونية ديال الناشرين د لمجلات، و كيتجددو كلا 3 شهور. التحديتات د لاحصائيات كيتدارو مدة طويلة مور لفترة لي كيشيرو ليها، بسباب لوقت و لمجهود لي كيشدّو ف التحضير ديالها. لمجموع ديال التوزيع. هاد الطابلو فيه احصائيات على التوزيع ديال لمجلات من نهار بداو تال جوايه 2018.
ديجيمون آدڤينتشر (سيرية آنيمي د 1999)

ديجيمون ادڤنتشر ولا ابطال الديجيطال ( ب الجاپونية: デジモンアドベンチャー، ديجيمون اضوبينتشا، مغامرة الديجيمون) هي سيرية انيمي تلفازي جاپونية خرجات ف 1999 نتجاتها طوويي انيميشون ب تعاون معا ويز، بانضاي، و تلفازة فوجي. هي اول سيرية انيمي ف لفرانشايز ديال ديجيمون، مبازية على لحيوان لاليف لڤيرتويل ديجيطال مونسطر لي خرج ف 1997. ابطال الديجيطال بدا ف لينتاج شهر و نص مورا الطليق د فيلم ب نفس السمية، و بدا لبت د السيرية ف الجابون نهار بعد الطليق السينيمائي د لفيلم، ف 7 مارس 1999 و تسالا ف 26 مارس 2000. تبعو لفيلم د ل 2000، ديجيمون ادڤنتشر: لعبة لحرب ديالنا! . معا النجاح د ديجيمون ادڤنتشر، سيرية تلفازية كمالة، ديجيمون ادڤنتشر 2، تبتّات من 2000 ل 2001. و ف لانيڤيرصير ل 15 د السيرية، سيرية د لافلام من ستة د لپارتيات معنوْنة ديجيمون ادڤنتشر تري، تطلقات بينات 2015 و 2018، و فيلم فينال معنوْن ديجيمون ادڤنتشر: التطور لخراني كيزونا تطلق ف 2020. ف 2020، السيرية تريبووتات و تطلقات تحت عنوان ديجيمون ادڤنتشر. لحبكة. سبعة د الطفال تسيفطو ل لعالم د الديجيطال (رقمي)، بلاصة غريبة فين واحد لمخلوقات رقمية سميتها "ديجيمون" (ختيصار د وحوش رقمية) كاتعيش. دغيا، واحد الرباعة من الديجيمونات ولاو صحابهوم و ݣيداوهوم برا لخاطار. الطفال موراها ولا مختارين رقميا (الطفال لمختارين)، فين تكتب عليهوم يحاميو على لعالم الرقمي من الديجيمونات الشريرة بحال ديڤيلمون و ميوتيسمون. الشخصيات. پروطاݣونيستات. هو لكاپطن د الطفال لمختارين، و السطار د لفرقة د كورة د مدرستو و لخ لكبير ديال كاري. شخصيتو الطايشة ديما كاتخليه ف الريسك. لخ لكبير د طاكيرو، كايعيش معا باه ف اوضايبا من بعد ما واليديه تطلقو 3 سنين قبل. ديما واخد لحدر ف لعالم الرقمي، خصوصا ل خوه الصغير، و ديما كايطايف معا طايتشي ب سباب الطيش ديالو. اعز صاحبة عند طايتشي و كانت معاه ف لفرقة د لكورة. و خا كاتبان بحال الدري، صورا واخدة اطونسيو ف لعالم الرقمي و كاتلعب دور لُم ل الطفال لمختارين، ديما كاتدخل ب خيط بيض بين طايتشي و ياماطو. كووشيروو هو مختص ف لورديناطور و كايتمتع ب الناڤيݣاسيو ف لانطيرنيط. لفضول لمعرفي ديالو مجهد، و لاكين شي مرات، كايولي مغموس ف ليكرو حتى مكايبقاش عارف شنو ضاير بيه. ميمي هي بنت زوينة كاتقرا معا كووشيروو ف لقيسم لي كاتعيش ف حياة مامنة وسط فاميلة لاباس عليها. كاتميل باش تحط مسؤولياتها عل لخرين ملي كاتصعاب عليها لامور. جوو هو تلميد مجتاهد و جا من فاميلة خرجات بزاف د لاوطور ب ݣراضات عالية. كايدوز وقتو ف لقراية باش يدخل ف كبرو لشي كلية زايدة، و يولي فيزيسيان. حيت هو لكبير ف الطفال، كايحس ب لمسؤولية ل سلامة ديالهوم، و لاكين شخصيتو لمرعودة كاتخلي لݣروپ ماياخدوش ريو ف خودان لقرارات. خو ياماطو الصغير. على عكس لخرين، كايعيش معا مو ف سيطاݣايا ب سباب الطلاق د والديه. و وخا هاكداك، طاكيرو كايتجنب لهضرة ف هاد لموضوع. طايتشي كتيعتابر خوه قدوة و باغي يلفت نتيباهو. خت طايتشي الصغيرة، و لموكافئ د طاكيرو. بنت ضريفة، و كاتحن لي كاتسبق لخرين قبل منها. ݣعما كانت قادرة تجي ل لمخيم معا خوها حيت ضربها لبرد، و لاكين ف لخر بان بلي هي الطفل التامن لمختار. عزيز عليها خوها لكبير.
ديجيمون آدڤينتشر (فيلم آنيمي)

ديجيمون ادڤنتشر ( ب الجاپونية デジモンアドベンチャー، ديجيمون اضوبينتشا، مغامرة الديجيمون)، هو فيلم انيمي جاپوني قصير، خرجو مامورو هوصوضا ف اول ايخراج ليه، سيناريو رييكو يوشيدا و من اينتاج طوويي انيميشون. لفيلم پارتيا من لفرانشايز ديال ديجيمون. ل فيلم اول فيلم د الديجيمون، و كايخدم كا بدية ل السيرية د 1999 ب نفس السمية. لفيلم تطلق ف السينيما ف 6 مارس 1999 ف الجاپون، فيه 20 دقيقة. لحبكة. اخ و ختو كتاشفو بلي لعالم الرقمي مكاينحصرش غير ف التواني و لجزاء ف التانية، منين واحد لمخلوق حي خرج من وسط لورديناطور د لعائيلة. لمغامرات د واحد لݣروب د الدراري صغار كاتبدا معا بدا يبان واحد لوحش رقمي ف لعالم الحقيقي.
طانكوبون

الطانكوبون (ب الجاپونية 単行本، حرفياً "كتاب مستاقل") هوّ واحد لمجموعة ديال الشاپيطرات ديال شي مانڭا على شكل كتاب مطبوع. هاد الشاپيطرات عادةً كيكونو ديجا خرجو بشكل دوري (كلا سيمانة ؤلا كلا شهر) ف مجلة ديال لمانڭا. الطانكوبونات كيقدرو يخرجو ف نفس لوقت معا السيرية د لمانڭا، كلما تًجمع واحد لعدد د الشاپيطرات. مصطلح "طانكوبون" الجاپوني ولّا مخدّم ف لوغات خرين بحال النڭليزية. ف الجاپون، الطانكوبون كيتّعتابر فورما صطوندار ديال لكتوبا، زيادة على شينشو "#تحويل " و بونكوبون. الطانكوبون كيكون ب جودة عالية كتر من لمجلة لاصلية فين كانت تنشرات لمانڭا، و يقدرو يكونو عندو بزاف د لفورمات، ولايني عادةّ كيكون اما B6 الجاپوني (18سم ف 25سم) ولّا ايزو B5 (14، 8سم ف 21سم).
نورا أشهبار

نورا اشهبار، تولدات ف 21 يونيو 1982 ف سيدي سليمان، هي سياسية ؤ محامية هولاندية من اصل مغريبي. ولات ف يوليوز 2024 وزيرة دولة مكلفة ب ضريبة ؤ ديوانة ف حوكومة سخوف. بين 2014 و 2024 كانت وكيلة عامة ف لمكتب د نّيابة لعامة ف لمنطقة د لاهاي. لكاريير ف لقانون. من 1994 ل 2000، دوزات اشهبار قرايتها قبل لجاميعة ف لكوليج د يوهان دي ويت ف لاهاي، فين كانت رايسة د لمجليس د طلبة ؤ منصة ݣود (لمشاورة لكبيرة د طلبة د لاهاي). بين 2000 ؤ 2007 قرات لقانون لهولاندي ف جاميعة ليدن ؤ تخرجات ف تخصص موسوعة ؤ فلسافة لقانون. ملي كانت كاتقرا كانت عضو ف جمعية ل. ڤ. ڤ. س ؤݣستينوس ؤ لجمعية لؤروپية د طلبة د لقانون. من 1999 ل 2001 كانت عضو ف لجنة د توجيه "لمعايير ؤ لقيم ف مدينة متعددة تقافات" لي تابع ل سربيس د تعليم ؤ تقافة ؤ رعاية جتيماعية ف بلدية لاهاي. ف 2000، خدمات سكرتيرة د تحرير سّياسي ف جورنالات د شركة نّشر لهولاندية ف لاهاي. من 2014 ل 2024، كانت اشهبار وكيلة لعامة ف لمكتب د نيابة لعامة ف لاهاي. بين 2020 ؤ 2021، خدمات نايبة د لقاضي ف لقانون لجينائي ؤ لاداري ف لمحكمة د لولاية د لاهاي. كانت اشهبار داخلة ف بزاف د لجنات ف نيابة لعامة. لكاريير ف سياسة. كانت اشهبار ف لبلاصة 26 ف ليستة د لمرشحين د حيزب لعقد جتيماعي جّديد ف نتيخابات د مجليس نّواب د 2023. جابت 1373 صوت تفضيلي، شي لي ماخلاهاش تولي عضو ف مجليس نّواب. تعينات وزيرة دولة د ضريبة ؤ ديوانة ف حوكومة سخوف ف 2 يوليوز 2024 ب نيابة على لحيزب ديالها. حياتها شخصية. اشهبار مجوجة و عندها جوج دراري.